
AUCTOR 


P R A E F A T 1 O. 


JVullo  tempore  tam  manifesta  fuit  pernicies,  quae 
usu  potus  spirituosi  humanae  saluti  paratur,  quam 
nostro,  quo  fere  solum  c tuberibus  solani  confici- 
tur, ac  licet  multi  exstiterint,  qui  hunc  liquorem  iu 
species  nobiliores  noxaequo  expertes  transmutare 
conarentur,  non  tamen  quidquam  assecuti  suut,  nisi 
quod  ejus  usus  omnem  modum  excedere  coepit. 
De  quo  restringendo  jam  Ilvfeland , quo  est  amico 
iu  homines  animo,  benigne  commonefecit;  verum 
nunc  non  agitur  solum  de  immoderantia,  qua  in  eo 
homines  utuntur,  sed  multo  magis  de  prava  potuum 
conditione  deque  artificiis  perniciosis,  quae  in  iis 
parandis  adbibentur.  Itaque  haud  alienum  a nostro  tem- 
pore duximus,  si  hanc  materiem,  ad  salutem  humanam 
gravissimam,  ad  dissertationem  conscribendam  eli- 
geremus; in  qua  hoc  maxime  spectavimus,  ut,  quae 
spiritui  e tuberibus  solani  confecto  propria  essent, 
et  quanta  inde  modicum  etiam  ejus  usum  detrimenta 


consequi  deberent,  paucis  explicaremus.  Longe  vero 
abest,  ut  ea  diligentia  atque  accuratione,  quam  rei 
gravitas  postulat,  a nobis  disputatum  esse  credamus ; 
propter  temporis  enim  angustias  finesque  arctiores 
huic  opusculo  propositos  principia  tantum  disquisi- 
tionis delineare  potuimus,  copiosius  atque  accura- 
tius disputaturi,  si  quando  plus  otii  nacti  erimus. 

Restat,  ut  patri  dilectissimo,  qui  quum  omnino 
colendae  publicae  saluti  vitam  suam  impendit,  tum 
in  hac  materia  inquirenda  multum  temporis  et  ope- 
rae collocavit,  iisque,  quae  usu  expertus  est,  mecum 
communicandis  perquam  me  sublevavit,  gratias  ex 
animo  agam  publicas. 


I.  DE  POTIBUS  SPIR1TUOSIS  GENERATIM. 


Tam  liio  quam  alias,  ubique  rebus  veris  standum, 

Jobu  Brun. 

A.rs  liquoris  spirituosi  c vino  aliisque  corporibus,  qui- 
bus continetur,  separandi  Arabis,  ut  qui  primi  chemiae 
operam  navarint,  videtur  tribuenda  esse, -si  quidem  pri- 
mum Abulcasis,  medicus  Arabicus,  ejus  artis  mentio- 
nem facit.  Verum  ad  saeculum  XIV  solis  medicis  et 
pharmacopolis  nota  fuit;  qui  eo  destillato,  quod  vinum 
adustum  nominabant,  remedio  et  tanquani  propugnaculo 
ad  omnes  morbos  et  expellendos  et  defendendos  uteban- 
tur. Quod  quam  salubre  et  efficax  tum  temporis  habi- 
tum sit,  e praecepto  medici  cujusdam  Germanici,  IM. 
Schrick,  cognoscere  licet  »non  amplius  aegrotaturum 
esse,  qui  quotidie,  tempore  matutino,  cochlear  dimidium 
vini  adusti  bibcret.«  Dosis  profecto,  si  nostrum  tempus 
comparamus,  fere  homoeopatbica ! quam  si  non  trans- 
gressi essent  homines,  non  tanta  genus  humanum  corrc* 
ptura  fuisset  labes.  Verum  ita  mox  liquoris  spirituosi 
increbruit  usus,  ut,  quum  solius  vini  vilioris  destillatio 
non  amplius  sufficeret,  faeces  etiam  vini  et  cercvisiafi  et 

frumentum  destillarent,  atque  insequenti  tempore  tubera 
quoque  solani,  vix  in  Europam  importata,  ad  eundem 
usum  converterent;  longe  certe  fines  a natura  praescri- 
ptos transilientes,  quae  nescio  an  solam  uvam  homini 
fruendam  donaverit.  Ipse  Epimetheus,  quum  thecam 
Pandorae  aperuit,  non  tantum  detrimentum  humanae  sa- 
luti  intulit,  — quantum  ille,  qui  primus  potus  spirituosos 
destillando  confecit. 

In  Germania  primis  temporibus  vitis  non  nisi  circa 
monasteria  serebatur,  atque  sacerdotes  in  coena  sacra 
vinum  adhibebant.  Sed  tempora  valde  mutata  sunt,  et 
vinum,  cum  merum  tum  adustum  nunc  ad  potus  longe 
lateque  diffusos  pertinet!  Veteres  Germani,  ut  Taci- 
tus refert,  contenti  erant  ccrcvisia  sitim  expellere,  sed 
posteri  potibus  spirituosis  corpus  exsiccant. 

Quamquam  effectus  varii  animi  corporisque  saluti 
perniciosi  in  promtu  atque  proposito  sunt  omnibus,  ta- 
men usus  potuum  spirituosorum  in  dies  augetur  *)  atque 
his  temporibus  alimento,  praecipuo  militibus  inservire 
coepit,  quamquam  recte  Langermann  effatus  est,  mi- 
litibus, ut  belli  laboribus  perferendis  pares  essent,  tem- 
perantiam in  eorum  usu  observandam  esse.  Nimirum 
actas  nostra  aegritudine  atque  morbis  implicata  talia  re- 
media desiderare  videtur  ad  animum  incendendum  ct 
onera  graviora  toleranda,  dum  Romanos  cupido  gloriae 

*)  Les  homines  sont  insense's  jusifuau  point  <le  traiter  avec 
le  plus  d’indiffe'rence  et  le  moins  de  menagement  les  deux  clioses 
precisemenl  auxquelles  iis  devoient  donner  tous  leurs  soins,  c est 
le  saliit  et  la  sante'  dont  je  reux  parier,  puisque  le  prix  et  lava- 
leur  du  premi  er  renferme  une  lieureuse  ou  niallieureuse  eternite' 
et  Ia  secomle  une  vie  exempte  de  douleurs  et  maladies. 

Oxenstierna. 

ac  patriae  amor  solus  inflammavit  et  incitavit.  Legati 
etiam  ad  doctrinam  propagandam  illa  adhibent;  ut  pa- 
ganos ad  veram  dei  cognitionem  adducant’). 

Usus  potuum  spirituosorum  convenire  quidem  vide- 
tur conditioni  aetatis  nostrae,  vitaeque  agendi  rationi, 
sed  qualitas  prava  eorum  et  abusus  haud  exiguam  vim 
in  vitam  humanam  exercent.  Notum  est,  Europoeos  il- 
lis usos  esse,  ut  populos  feros  debilitarent  et  exstingue- 
rent, qni  vim  virulentam  animadvertentes  rogabant,  ut 
sibi  recusaretur,  quod  ipsorum  interitum  acceleraret.  Ac 
recte  quidem  Hufcland:  cos  ad  potationem  adhibitos 
veneni  instar  habendos  esse,  quod  vim  nervorum  fran- 
gant, ventriculum  supra  modum  irritent,  ciborum  conco- 
ctionem retardent,  humores  inspissent,  morbisque  ventri- 
culi et  intestinorum,  apoplexiae  et  haemorrhagiis  ansam 
praebeant. 

Jam  vero  usus  eo  processit,  ut  infantibus  adhuc  te- 
neris hoc  venenum  porrigatur,  qui  talem  vitam  perse- 
quentes mox  scropliulosi  et  rbaebitide  affliguntur,  corpore 
fiunt  inflato,  tumido,  facie  pallida,  abdomine  crasso,  ti- 
nea capitis  aliisque  impetiginibus  afficiuntur,  et,  si  non 
morbis  infantilibus,  ut  atrophiae,  hvdrocephalo,  certe  pu- 
bertatem ingressi  phthisi  tuberculosae  succumbunt  ”). 

Ad  vim, infantibus  noxiam,  probandam  memoratu  dignum 
est  experimentum  a chirurgo  quodam  satis  ingenioso  in  duo- 
bus infantibus  institutum.  Unum  per  hebdomadem  post  coe- 
mam poculum  vino  xcroensc  repletum  exhaurire,  alterum 

*)  Trelawney  s Abentheuer  in  Ostimlien,  iibersetzt  von 
■h  i cli  ard.  Bd.  3.  ji.  112. 

**)  (-larus,  Beitrage  zur  Erkenntnifs  u,  Beurtheilung  zwei- 
felliafter  SeelenzusUinde.  Lpz.  182».  y.  119. 

malo  aurantio  Sinensi  frui  jussit,  et  eventus  ostendit  luco 
clarius  effectum  adversum  liquoris  vinosi.  In  illo  pulsum  ac- 
celeratum, calorem  adauctum,  urinam  fusciorem,  faeces  bili 
carentes  animadvertit,  dum  hic  signa  valetudinis  optimae 
prae  se  ferebat.  Eadem  erat  ratio  vice  versa  *). 

Inveniuntur  quidem,  qui,  cum  firmiore  utantur  vale- 
tudine, licet  spiritu  vini  victuque  tenui,  communi  alan- 
tur, corporis  tamen  incremento  bene  procedente  gau- 
deant; quin  musculorum  systema  in  iis,  qui  labores  ope- 
rosiores sustinent,  ad  altum  vigoris  gradum  evehi  solet; 
verum  systematis  nervorum  inexcultae  manent  vires,  in- 
genium tardum,  hebes,  obtusum.  Atque  accidit  inter- 
dum, ut  in  tali  victu  persistentes,  dummodo  eum,  quem 
observare  solent,  modum  non  excedant,  ad  grandem  ae- 
tatem provehantur,  ut  milites,  venatores,  piscatores,  opi- 
fices videmus:  ut  plurimum  vero,  crescente  aetate,  labo- 
ribus sustinendis  minus  idonei  fiunt,  in  temulentiam  quan- 
dam  et  ebriositatem  incidunt,  atque  corpore  et  animo 
magis  magisque  in  dies  extenuantur  atque  labefactantur. 
Quae  res  imprimis  in  illis  regionibus,  ubi  fabricae  flo- 
rent, in  promptu  est;  in  quibus  non  solum  vix  unquam 
senem  animi  corporisque  vigore  gaudentem,  sed  mores 
etiam  corruptissimos,  atque  crimina  quam  alibi  frequen-j 
tiora  videmus.  Itaque  non  solum  corpus,  sed  moresl 
etiam  depravantur  atque  inhumanitas  quasi  quaedam  ex- 
citatur ebriosa,  quae  rerum  ordini  et  publicae  saluti  de- 
trimenta infert.  Semper  acris  et  vehemens  natura  vino- 
lentorum est  ob  sanguinis  aestum  et  perpetuam  agita- 
tionem intensionemque  nervorum.  Exsistit  morbosa  illa 


DeildoM  Hygieia.  B.  II.  V-  33, 

quaedam  ferocitas,  quae  modo  e levissimis  causis  subito 
exardescit  cum  audacia  et  crudelitate,  modo  impatiens 
rerum  adversarum  et  imprimis  domesticarum , inter  oc- 
cultos angores  sollicitu,dinesquc  totius  fortunae  ac  vitae 
desperatione,  nisi  per  severiorem  disciplinam  conti- 
neatur, tandem  in  rapinas,  caedes,  seditiones,  incendia 
erumpit. 

Sunt  quidem  conditiones , quibus  spirituosa  homini 
convenire  possunt,  quam  ob  rem  medicina  ipsa  illis  uti- 
tur; sed  historia  sanitatis  atque  statistice  declararet,  quan- 
tum detrimentum  eorum  usu  et  abusu  sanitati  importa- 
tum sit.  Nam  consuetudo  spirituosa  ad  vitam  necessaria 
reddit  et  eventus  aeque  necessarius  est:  polydipsia  ebriosa, 
quae  conditionem  perversam  organorum  abdominis,  prae- 
sertim hepatis  atque  membranae  mucosae,  tractus  inte- 
stinalis procreat,  ita  ut  humores  ad  digestionem  perti- 

■ nentes  sive  qualitatem  sive  quantitatem  spectas  muten- 

■ tur;  tota  nutritio  turbatur  et  systema  nervosum  aliena- 
tione quadam  afficitur,  quae,  a nervo  vago  proficiscens, 
ad  ipsa  organa  cerebri  transire,  ac  lassitudinis  et  cadu- 
citatis  sensum  ita  in  potatoribus  videtur  proferre,  ut  cu- 
piditate  vires  exhaustas  vehementiore  aliquo  incitamento 

irestituendi  impulsi  atque  rapti  ad  eundem  semper  potum 
^confugiant.  Exit  plerumque  morbus  in  callositatem 
imembranarum  intestinalium,  scirrhum  pylori  et  pancrea- 
itis,  indurationem  glandularum  lymphaticarum  et  hepatis, 
icterum,  atrophiam  ac  denique  hydropem;  in  cadaveribus 
:potatorum  pulmones  sanguine  fusco  impleti  inveniuntur, 
umembranae  serosae  intestinorum  tenuium  colore  fusco- 
•rubro,  qui  inferiore  parte  ilei  in  lividum  transit,  tinctae, 

porro  malacia,  callositas  tunicarum  ventriculi,  jejuni  et 
ilei,  immo  loci  ulcerati  *). 

In  potatoribus  junioribus  ad  ebriositatem  illam  ple- 
rumque vesania  accedit,  modo  celeri,  modo  lento  gradu 
procedens,  ac  maxima  pars  morborum  animi,  uti  obser- 
vationibus medicorum  Anglorum  constat,  ex  immodico 
usu  potuum  spirituosorum  originem  ducit*);  nec  non 
Clari  observationes  eidem  sententiae  favent***).  Alco- 
holem  in  organismum  recipi,  extra  omnem  dubitationem 
ponitur  halitu  illius  odorem  exhibente;  quin  ipsum;  ce- 
rebrum eodem  redolere  fertur;  nec  minus,  quantam  vim 
in  sanguinem  exerceat,  experimenta  a Segala  d E c, he- 
par e in  animalibus  instituta  demonstrant;  qui  spiritu  in 
venas  infuso,  confestim  ebrietatis  et  caducitatis  signa  exoriri, 

immo,  spiritu  fortissimo  injecto,  animalia  perire  vidit  f). 

Sed  in  dies  augeri  videmus  calamitatem  potu  spi- 
rituoso  humano  generi  illatam,  ut  recte  oriatur  suspicio, 
in  eo  positam  esse  hujus  rei  causam,  quod  fere  solum  e 
tuberibus  solani  hoc  tempore  paratur.  Atqui  fabrica 
horum  potuum  fere  tota  in  manibus  atque  licentia  mer- 
catorum posita  est,  qui,  suo  quaestu  et  commodo,  Phoe- 
nicum adinstar,  omnia  metientcs,  publicam  salutem  in 
maximum  discrimen  adducunt. 


*)  Jalirl).  v.  Schmidt.  1334.  No.  II. 

**)  Lit.  cies  Ausi.  1334.  Dez. 

***)  Clarus  1.  c.  p.  145. 

|)  E.  Bisclioff,  Haixlb.  der  A.  IVI.  L.  Suppi.  B.  p.  70 

II.  DE  TUBERIBUS  SOLARI  DESTILLATIOM 

SUBJECTIS. 

Le  sierle  est  sans  doute  celui  (le  l industrie , mai.<  ce 
n’est  pas  celui  de  la  prolute;  il  est  bieu  rare  qu  on  acli^te 
quelconque,  saus  Stre  dupe. 

w 

Memoires  d’une  femine  de  qualite'. 

Solanum  tuberosum  pertinet  atl  familiam  solanca- 
rum,  quae  omnes  majorem  minoremve  vim  narcoticam 
exercent,  itaque  jam  antiquissimis  temporibus  in  arte 
magica  adbibitae  sunt.  Ea  solanearum  species,  quae  so- 
lanum tuberosum  vocatur,  quamquam  per  totam  terram 
ut  planta  utilissima  diffusa  est,  quum  radicibus  suis  fa- 
rinosis hominibus,  praesertim  infimi  ordinis  nutrimentum 
unicum  praebeat,  attamen  non  omni  vi  narcotica  caret, 
qua  solaneae  excellunt.  E foliis  et  stqiitibus  L at  lira  m *) 
extractum  paravit,  quod  dosi  grani  — jjj>  ter  per  diem 
prospero  successu  adhibuit  in  morbis  chronicis,  cum  ir- 
ritatione valde  dolente  et  actione  nervorum  irregulari 
conjunctis.  Cujus  vim  efficacem  conio  et  hyoscyamo 
superiorem  esse  addit;  folia  jam  in  pecoribus  signa  nar- 
cotica producunt  corumquc  extractum,  quod  ad  odorem 
adtinet,  cicutae  adaequat. 

Ilaccce  materia  peculiaris,  Solaninum,  etiam  in  ra- 
dice invenitur,  ejusque  copia  inter  germinationem  augeri 
videtur**).  Grana  jj—jv,  canibus  et  felibus  porrecta, 
vomitum  cruentum,  deinde  somnum,  plures  horas  duran- 
tem, adducebant.  Tuberibus  solani,  aqua  mixtis  et  fer- 


*)  Med,  trans.  Vol.  tlie  sinlh.  1020. 

**)  Fechner,  Repert.  d.  org.  < hem.  1.  B.  2.  A.  p.  527. 

mentationi  subjectis  foetor  gravissimus  dispergitur.  Ipsa 
per  se  facillime  corrumpuntur  et  putrescunt,  neque  prae- 
termittendae sunt  observationes,  jam  fructum  eorum, 
praesertim  immaturorum  nocere  posse.  Ita  Kahlert 
plures  homines,  qui  cibum  e tuberibus  solani,  maturita- 
tem quidem  assecutis,  sed  marcidis  confectum  ederant, 
signis,  qualia  venenis  narcoticis  proferri  solent,  affectos 
observavit.  Statiin  illi  sensum  ardentem  et  constringen- 
tem in  pharynge  et  ventriculo  animadvertebant,  vomitus 
exoriebatur,  quem  syncope  et  animi  defectus  sequebatur ; 
corpus  tanquam  tetano  extensum  jacebat,  nec  ullum  vi- 
tae signum,  neque  arteriarum,  neque  cordis  pulsus  per- 
cipiebatur; membra  rigida,  oculorum  vigor  atque  acies 
emortua  erant.  Quam  vim  Kahlert  acido  cuidam  pe- 
culiari, cui  nomen  » Fuse  Isaure » indit,  per  fermentationem 
tuberum  corruptorum  evoluto  attribuit ’). 

Si  alias  observationes  sequimur,  tubera  solani  ne 
minimam  quidem  partem  materiae  animalis  continent, 
sed  succum  vegetabilem,  qui  in  ventriculo  fermentare  in- 
cipit et  functiones  abdominis  ita  perturbat,  ut  dysenteria 
haud  raro  exsistat**). 

Liquor  spirituosus,  ex  hac  planta  paratus,  valde  di- 
screpat ab  aliis,  praesertim  c vino  destillatis,  quod  jam 
odore  et  sapore  deprehendi  potest,  ejusque  vis  noxia  ad 
bas  partes,  quae  admixtae  suut,  referenda  esse  videtur. 

1.  Solaninum,  quod  liquor  continet,  chemia  qui- 
dem nobis  nondum  demonstravit.  Sed  e natura  plantae, 
quam  supra  exposuimus,  hoc  ei  inesse  colligi  licet  ; ne- 

*)  Clarus  et  Radius,  Beitr.  zur  pract.  lleilkuude.  1.  B, 
2.  H.  p.  287. 

•*)  I.it.  des  Ausi.  1834.  Nor. 

que  abhorret  a veri  similitudine,  solaninmn  sive  ipsa 
fermentationc,  sive  eo,  quod  kali  causticum  mixturae  de- 
stillandae additur,  majore  copia  proferri,  atque  cum  spi- 
ritu transire*). 

2.  Olei  graveolentis  inter  destillationem  tanta  pro- 
ducitur copia,  ut  eo  in  Gallia  ad  alendum  lumen  utan- 
tur. Insigne  est  hoc  oleum  odore  gravi  et  sapore  acri, 
amaro,  ardente,  ut  dubitari  nequeat,  quin  ab  oleis  inter 
destillationem  aliarum  substantiarum  productis  valde  dif- 
ferat. Quod  utrum  solanino  an  alii  materiae  nondum 
cognitae  tribuendum  sit,  ad  liquidum  nondum  perductum 
est;  constat  vero,  odei,  quod  e tuberibus  solani  profer- 
tur, multo  perniciosiorem  vim  esse,  quam  ejus,  quod  e 
spiritu  vini  et  frumenti  producitur,  idemque  conccntra- 
tum  veneni  instar  narcotici  in  homines  et  animalia  agere*’). 
Cum  alcohole,  cum  aethere,  cum  oleis  aetliereis  mixtum, 
facile  solvitur.  Iam  vapores  ejus,  praegressa  nausea  et 
vertigine,  tussim  et  syncopen,  debilitatem  praecipue  ex- 
tremitatum inferiorum  provocant;  oleum  consumtum 
membranas  mucosas  irritat,  et  animalium  quoque  hoc 
veneno  interemtorum  sectio  hanc  irritationem  canalis  in- 
testinalis et  vasa  cerebri  et  pulmonum  sanguine  turges- 
centia manifestat***). 

3.  Acidum  hydrocyanieum  in  liquore  inesse,  ex  sa- 
pore et  odore  amygdalarum  amararum  cognoscitur,  et 
multis  experimentis  cum  aliorum  tum  iis,  quae  recenti 
aetate  a Doctore  Giintberj)  facta  sunt,  comprobatur, 

*)  Clarus,  1.  c.  p.  149. 

**)  F e cliner,  1.  c.  p.  1085. 

***)  E.  Bisclioff,  1.  c.  p.  71. 

f)  Gen.  Sun,  Ilericht  der  Pr.  Schlesien  1832.  p(  395. 

Cujus  rei  ratio  non  latebit  cogitantem,  prius  etiam  de- 
stillatum  per  aliquot  dies  cum  carbonibus  mixtum  ja- 
cere, dein  eliquari  atque  frigidum  cum  aethere  acetico 

misceri. 

4.  Destillatum  cupro  inguinatum  esse  facile  mtelli- 
gitur,  quum  tubera  solani  lubentissime  atque  citissime 
in  fermentationem  acidam  transeant,  itaque  vasa  cuprea, 
quae  paene  in  omnium  usu  sunt,  magis  quam  spiritu 
frumenti  corrodantur. 

Oleum  graveolens  cum  cupro  saponis  instar  con- 
jungi  videtur. 

depuratio. 

A force  ile  Ineu  faire  on  fait  mal. 

Chemia  quidem  his  temporibus  maximam  operam  de- 
dit in  hoc  destillato  et  depurando  et  in  species  nobilio- 
res transmutando.  Sed  vitium  primae  coctionis  non  tol- 
litur, manet  uti  antea  erat,  nonnisi  velatum.  Remediis 
ad  depurandum  et  emendandum  commendatis  fortuna 
communis  esse  videtur  medicaminibus  nostris,  quae  nu- 
mero quidem  augentur,  neque  vero  probantur.  Solanini 
tali  liquore  commixti  ratio  parum  habita  est.  Mutatio- 
num , quas  singula  elementa  tuberum  solani  tam  varus 
artificiis  tractata  perpetiuntur,  ne  mentionem  quidem  fa- 
ciamus. Oleum  graveolens  non  plane  deleri  jam  odor 
prodit,  neque  ab  omni  cupro  iterata  destillatione  spiri- 
tum liberari,  materie  illa  viridi,  lutosa,  odorem  cupri 
exhibente,  quae  stupae  vasi  recipienti  circumditac 
insidere  solet,  manifestatur.  Consilium*)  cineres  cla- 


*)  A.  Bl.  «1«  K.  Reg. 


Diis*.  1B32.  Nr. 

rellatos  addendi , quibus  oleum  et  acidum  in  destil- 
lando retineantur,  jam  propter  quantitatem  necessa- 
riam, quae  certe  definiri  UOn  possit,  suspectum  ma- 
net. Nonne  vaporum  vi  fieri  potest,  ut  partes  cupro 
aliisque  rebus  inguinatAe  item  assurgant?  Iam  mare  ex- 
halat partes  salinas,  quae  atmosphaeram  vicinam  implent. 
Ut  acidum  hydrocyanicum , quod  carboni  ad  oleum  gra- 
veolens removendum  adhibito  originem  debet,  extingua- 
tur,  rectificatio  supra  kali  carbonico,  calce  viva  commen- 
data est.  Cujus  autem  indolis  volatilis  est  hoc  acidum? 
quam  facile  eo,  quod  cum  alcohole  coeat,  aether  cyani- 
cus  exsistit? 

Etiam  sine  carbone,  solo  kali  carbonico,  calce  re- 
cens usta,  chloro,  calcio  chlorato,  acido  nitrico,  Aut  de- 
nique carbone  et  acido  sulphurico,  fit  depuratio ; quin, 
Berzelio  teste,  inveniuntur,  qui  acidum  arsenicosum  in 
cucumam  injiciant.  Verum  non  solum  corporum  ad  de- 
purandum adhibitorum  aliquae  partes  una  cum  alcohole 
transeunt,  sed  ipsius  etiam  alcoholis  transmutatur  na- 
tura. Ac  praeprimis  kali  caustico  et  calcio  chlorato 
adhibito  partem  certe  alcoholis  natura  sua  exui,  vel  ex 
eo  colligi  queat,  quod  alcohol  absolutus  supra  cineribus 
clave  liatis,  kali  acet.,  natr.  sulph.  destillatus,  semper 
odorem  atque  saporem  ipsi  alienum  exhibet,  dum  ille, 
<pu  ad  extrahendam  aquam  terra  porcellanica  bene  sic- 
cata tractatur,  nullum  talis  mutationis  signum  prodit. 

Jam  vero  accedunt  aliae  res  fortuitae,  quae  destil- 
latum perniciosum  reddunt.  Pertinent  huc  oleum  et 
acidum  empyrcumaticum,  ardore  nimio  producta;  qui- 
bus imbutus  liquor  foetorem  et  halitum  spargit,  organa 
respiratoria  quam  maxime  offendentem,  qui  in  aethere 

0 • 

quoque  acetico,  qualis  in  officinis  interdum  deprehendi- 
tur, percipi  potest.  E tuberibus  solani,  quae  corrumpi 
incipiunt,  spiritus  elicitur,  principio  volatili  scatens,  quod 
odore  gaso  cyanico  haud  dissimile  est;  eoque  majore 
copia  profertur , quo  magis  vel  corrupta  sunt  tu- 
bera, vel  mixtura  destillanda  in  acidam  fermentationem 

* ' V 

transiit. 

Talis  liquor  calefactus  oculos  et  nasum  irritat  et 
ebriis  eo  factis  teste  Bcrzelio  majorem  ferocitatem  at- 
tribuit. 

Ad  spiritum  e tuberibus  solani  confectum  in  species 
nobiliores  transmutandum,  maxime  aethere  nitrico,  sul- 
phurico,  acetico,  muriatico  uti  solent,  atque  ut  odorem 
illum  et  balsamicum  illi  addant,  ad  remedia  quam  ma- 
xime varia,  ut  vanillam,  balsamum  peruvianum,  flores 
bcnzoes,  crocum,  flores  majales,  radices  galangae,  violae, 
moschum,  tincturam  gallarum  et  pl.  a.  confugiunt.  Sed 
malum  est  malo  aptissimum  atque  liquoribus  ita  confe- 
ctis nihil  jam  restat,  nisi  nomina  blanda  imponere,  qui- 
bus auriculae  molles  gaudeant*).  Neque  palato  solum 
adulantur,  oculis  etiam  satisfacere  student,  quum  liquori 
ad  bullulas  ciendas  acidum  sulphuricum  instillant. 

Quae  persequendo  hac  opinione  ducti  sunt,  in  omni- 
bus liquoribus,  qui  e substantiis  vegetabilibus  ad  fer- 
mentationem aptis  eliciantur,  spiritum  eundem  inessc, 
atque  id,  quod  sapori  et  odori  gratum  atque  suave  sit, 


*)  On  donne  Lien  souvent  des  divers  noms  aux  choses, 

D epimes  pour  moi  vous  les  nommez  des  roses. 

Un  poete  francais. 

scilicet  flores,  non  nisi  fortuito  admixtum  esse;  ergo  uni- 
cuique liquori,  sive  natura  limpidiori,  sive  arte  depurato, 
quemlibet  odorem  et  saporem  adtribuendum  esse. 

Verum  quantopere  inter  se  differant  illi  liquores, 
facile  intelligitur,  si  opinioni  favemus,  spiritum  salis  in- 
star compositum  esse  ex  aetherino  (C.  II.)  et  acido  quo- 
dam peculiari,  quod  varium  esse  pro  corporibus,  ex  qui- 
bus spiritus  elicitur,  recte  suspicari  videmur,  et  aromate, 
quod  iisdem  corporibus  continetur,  admixto.  Quod  vino 
inest,  acidum  malicum,  et  tartaricum  esse  videtur,  fortasse 
modo  malicum,  atque  inter  omnes  constat,  e vino  opti- 
mum atque  suavissimum  spiritum  eliquari,  cujus  modicus 
usus  hominibus  maxime  convenire  solet.  Jam  vilioris 
notae  est  spiritus  e vinaceis  elicitus.  Quod  autem  aci- 
dum spiritus,  e tuberibus  solani  acquisitus,  contineat,  et 
quae  ejus  .ad  solaninum  sit  ratio,  adhuc  explorandum 
est;  verum  quamquam  et  ipsum  e regno  vegetabili  ori- 
ginem ducens,  minime  illi  adaequat,  quo  destillata  alio- 
rum meliorum  corporum  excellunt,  uti  vis,  quam  in  cor- 
pus et  animum  exercet,  manifestat. 

Quodsi  igitur  spiritus  e tuberibus  solani  producti 
ceteris  viliorem  esse  conditionem  eo  jam  conceditur, 
quod  omnibus  viribus,  quin  arcanis  meliorem  ac  gene- 
rosiorem imitari  moliuntur,  non  tamen,  si  ipsum  alcohol 
respicimus,  aethere  addendo  vel  naphtha  hunc  tinem  as- 
sequuntur. Tanquam  merus  aether  habendus  videtur  al- 
cohol ille,  qui  c vino  vel  e fructibus  uvis  similibus  pro- 
fertur, ut  qui  ex  aetherino  et  acido  vegetabili  ita  com- 
ponatur, ut  simplex  sal  neutrum  exoriatur;  contra  aether 
sulpliuricus,  phosphoricus,  arsenic,  ex  alcohole  paratus, 
itidemque  naphthae,  quae  acido  aliquo  sive  hydrogenico 

sive  oxygcnico  addito  fiunt,  salia  duplicia  habenda  sunt, 
in  quibus  pars  aetberini  horum  acidorum  unum  excepit. 
Sic  secundum  Pfaff  chloro  in  alcoholem  agente  forma- 
tur aether  chlorinicus  et  aceticus,  h.  c.  sal  triplex,  atque 
Loewig*)  aetherem  hydrobromicum  per  tubulum  ar- 
dentem evaporando  ductum  in  acidum  hydrobromicum 
et  aethcrinum  (C.  H.)  secerni  vidit.  Morin  aetherem 
chlorinicum  gaso  chlori  et  aetheri  no  condensando  talem 
composuit,  qualiscunque  ex  alcohole  ratione  vulgari  ef- 
ficitur**). Ipseque  Berzelius  sententiae  Dum  as,  ae- 
therinum  basin  habendam  esse,  quae  cum  aqua  vel  cum 
acidis  conjungi  possit,  jus  suum  tribuit  ***).  In  aethere 
conformando  acidum  aliquod  cum  aetherino  jungi,  prae- 
ter experimentum  Lowigii  supra  allatum,  hoc  quoque 
a Liebigj-)  factum  comprobat,  qui  ex  aethere  acetico 
(quem  e saccharo  Saturni  acido  sulphurico  et  alcohole 
paraverat)  aetherem  sulphuricum,  quem  inesse  suspica- 
batur, calore  40°  II.  evaporando  expulit. 

Admodum  quidem  exigua  est  copia  acidi  sulphurici, 
quae  aethere  sulphurico  aliisque  aetheribus  cum  illo  pa- 
ratis continetur;  verum  ex  eo,  quod  adest,  sine  acido 
vinoso  - sulphurico , quod  Ilenncl  -J-j-)  aetherino  cum 
acido  sulphurico  jungendo  confecissse  se  refert,  aetherem 
non  fieri  demonstratur.  Quippe  quod  non  detegitur,  hoc 
in  eo  est  positum,  quod  perquam  volatile  est;  neque 

*)  Annal.  tl.  Pharm.  III.  2C8. 

**)  Animi.  <le  Ch.  et  Pii.  XLIII.  p.  225. 

***)  Jaliresheric.lit  r.  31.  Miirz  1833.  p.  1U1. 

f)  Anu.  »1.  Pii.  V'.  34. 

ft)  Poggendorf,  A.  «1.  Ph,  et  Oh.  B.  14.  282. 


quod  alcalibus  ne  fortissimis  quidem  excerni  potest,  aliud 
quid  nisi  arctissime  cum  basi  conjunctum  esse  compro- 
bat. Neque  veri  simile  est,  acidum  sulphuricum  alcoho- 
lem  aqua  extrahenda  in  aetherem  mutare,  ac  mirandum, 
Gallos  huic  opinioni  adhuc  favere.  Quotiescunque  enim 
iterata  spiritus  destillatione,  nil  nisi  spiritus  vini  fortior 
efficitur,  nec  unquam  aqua  expulsa  ad  naturam  aetheris 
accedit.  Itidemque  acidorum  vegetabilium,  quae  omnia 
e carboneo,  hygrogenio  et  oxygenio  constant,  nunquam 
sola  aquae  detractione  unum  in  alterum  transiit. 

Patet  igitur,  spirituosa  e tuberibus  solani  acquisita 
reliquis,  quae  ex  corporibus  melioribus  producuntur,  mi- 
nime adaequare,  nec  unquam  contingere,  ut  in  haec 
transmutari  possint.  Tantum  enim  abest,  ut  suave  illud 
atque  odorum,  quo  spiritus  vini  Gallici  insignitus  est, 
arte  proferri  possit,  ut  liquor  ille  vilissimus,  qualibus- 
cunque adhibitis  artificiis,  semper  saporem  medicatum, 
amarum,  acrem,  mordentem  exhibeat;  neque  syrupum 
violarum  colore  viridi,  satis  ominoso  (fcuillc  morte!), 
inficere  desinit.  Merito  igitur  priori  tempore  liquor  ano- 
dynus  Iloffmanni,  qui  in  officina  orphanotropM  Hae- 
lcnsis  e spiritu  vini  Gallici  parabatur,  permagni  habeba- 
tur pretii , contemnebatur  vero  ille,  qui  c spiritu  fru- 
menti paratus  erat.  Neque  alia  est  ratio  chinini  sul- 
phurici:  quod  enim  in  Germania  (ope  spiritus  e tuberi- 
bus solani  producti)  conficitur,  efficacia  multo  inferius 
esse  fertur  illo,  quod  in  Gallia  sincero  spiritu  vini  para- 
tur. Nec  mirum;  quippe  spiritus  alcoholisafus,  acidis 
mineralibus  junctus  multo  magis  alienum  est  a natura 
animantium,  multoque  difficilius  concoquitur,  quam  ille, 

qui  vegetabilia  tantum  continet  acida;  quod  vel  ni- 
ctibus, quos  alcohol  ille  arte  productus  ciere  solet,  co- 
gnosci potest. 


III. 

DE  VI  PERNICIOSA  POTUUM  SPIRITUOSORU3I 
E TURERIRUS  SOLANI  CONFECTORUM. 

Orandum  est,  ut  sit  inens  sana  in  corpore  sano. 

Juvenal. 

Spiritum  e solani  tuberibus  destillatum,  tot  tantis- 
que partibus  noxii  adulteratum,  vim  imprimis  adversam  in 
homines  exercere,  facile  intelligi  potest.  Sunt  quidem  *) 
qui  spiritui,  e tuberibus  solani  destillato,  quidquam  in- 
esse  negent,  quod  nocere  corpori  animantium  possit,  quo- 
rum sententiam  nimio  artis  studio  et  amore  productam 
experientia  frangit.  Si  hic  spiritus,  jam  eo,  quod  pau- 
peribus potum  praebet,  qui  propter  exiguum  pretium  at- 
que mercatorum  sophisticationem  majori  copia  consumi- 
tur, recusandus  est:  multo  tamen  majoris  momenti  ha- 
benda sunt,  quae  noxia  in  illo  celata  continentur.  Ve- 
rum ut  haec  detegamus,  nullum  reperitur  remedium,  cui 
certo  confidere  possimus,  et  vitandum  est,  ne  incognita 
pro  cognitis  habeamus  iisque  temere  assentiamur.  Spi- 
ritus acetico-acthcrcus,  qui  partibus  empyreumaticis  in- 
guinatus  vulgo  adhibetur,  ut  exemplis  rem  illustrem,  ma- 
gnam copiam  gasi  muriatici  absorbet,  atque  ita  cohibet 

*)  AUgemeine  Encyclopaedie  r.  Ersch  u.  G ruber.  B.  12. 
1».  217. 

et  quasi  coercet,  ut  nulla  re  detegi  possit.  Itidem  oleum 
amygdalarum  amararum  liydrargyro  praecipitato  rubro  vel 
parato  coeruleo  Berolinensi  acido  hydrocyanico  libera- 
tum, odorem  amygdalis  amaris  proprium  adhuc  exhibet, 
quin  tamen  coeruleum  Bcrolincnsc  iterum  ex  eo  parari 
possit.  Exstant  observationes*),  vilem  illum  liquorem 
in  hominibus  illi  non  adsuetis,  animi  corporisque  exagi- 
tationem,  aliis  spirituosis  sincerioribus  non  nisi  abusu 
noxiis  multo  vehementiorem,  quin  ebrietatem  saepius  de- 
lirio furibundo  conjunctam  et  molestiam  ac  dedol^tio- 
nem  vehementissimam  excitare;  quare  milites  Franco- 
gallorum,  qui  expeditioni  contra  Bussos  interfuere,  oleum 
vitrioli  in  eo  inesse  putabant.  Quorum  alii,  exigua  tan- 
tum copia  hausta,  lassitudine  quadam  ac  dedolatione  ar- 
tuum, vertigine  et  debilitate  extremitatum  inferiorum  af- 
ficiebantur; alii  tympanitide  vehementissima  affligebantur. 
iVcque  minus  fructu  syrupi  illius  nuper  inventi,  qui  loco 
caldae  citreae,  saccharo  et  vino  indico  conditae  usurpa- 
tur, quem  nostrates  » Punschessenz « nominant,  homines 
haud  raro  doloribus  capitis,  oculorum  obnubilatione,  ver- 
tigine, digestionis  turbatione  afficiuntur,  atque  similem 
vim  narcoticam  liquores  illi,  nominibus  splendidis  elati 
exercent;  attamen  omnia  blanda  cave,  latet  hoc  sub 
meile  venenum ! Sin  vero  exemplis  confici  aliquid  pot- 
est, non  superfluum  erit  enarrare,  quem  eventum  usus 
liquoris,  vilioris  pretii  causa  c Silesia  petiti,  atque  mili- 
tibus Rhenanis  aliquando  porrecti  adduxerit.  Post  fru- 
ctum paene  omnes  torminibus  et  diarrhoea,  aliisque  mo- 
lestiis afficiebantur.  Omnino  reputanti,  quam  saepe  mi- 


*)  Geiger,  Mng.  f.  Pl.ann.  11.  B.  1025.  i>.  159. 

lites  necessitate  dura,  aliis  melioribus  potibus,  imo  cibis 
deficientibus,  ad  tales  ubique  usitatos  liquores  confugere 
coacti  sint,  haud  dubium  videbitur,  quin  eorum  tum  prava 
conditio  tum  usus  immodicus  in  causa  sit,  cur  tantus  in 
nostro  exercitu  aegrotorum  numerus  reperitur  *). 

Quae  omnia  si  complectimur,  haud  sine  magna  veri 
similitudine  statuere  videmur,  vim  illius  perniciosam  im- 
primis oleo,  quod  his  liquoribus  inest,  graveolenti  tri- 
buendam esse  **),  ut  «alias  res  nocivas,  ut  solaninum,  aci- 
dum nitricum,  acidum  sulphuricum  omittamus.  Qua  in 
re  haud  praetermittendum  videtur,  quod  Chiarurgi 
observavit,  vinum  sale  culinari,  quo  ad  destillandum  quo- 
que utuntur,  mixtum,  etiamsi  exigua  tantum  ejus  copia 
hauriatur,  deliria  furibunda  excitare.  Atque  oleum  illud 
graveolens,  quod  expelli  nulla  re,  sed  celari  et  obvelari 
tantum  possit,  imprimis  accusandum  putat  111.  Rust, 
quod  delirium  tremens,  morbus  olim  rarissimus,  multo 
frequentius  nunc  occurrat,  et  Pr.  Guenthcr  beatus 
scirrhosam  qu.andam  ventriculi  conditionem  illo  spiritu 
adduci  contendit. 

Quin  ipsi  vulgo  vis  ejus  perniciosa,  quae  augetur 
etiam  eo,  quod  vix  destillatus  ad  potandum  datur,  haud 
ignota  est,  neque  spiritum  frumenti,  si  licet,  eligere  du- 
bitat. Levius  quidem  pessima  quaeque  consuetudine  fe- 
runtur, verum  non  omnes  sumus  Mithridaterr,  ut  venenis, 
veluti  cibis,  adsuesccrc  possimus,  neque  erunt,  qui  ut 
eam,  quam  de  vi  noxia  spiritus  e tuberibus  solani  pro- 
ducti exposuimus  sententiam,  evertant,  sic  nobis  occur- 
rere velint,  in  Suecia  arsenicum  infantibus  per  uiorsu- 

*)  Rust,  Magaz.  f.  gesanmife  Heilk.  1833.  III  **l  se«j. 

**)  Clarn*,  I*  c.  i>.  147. 

los  porrigi,  ut  a porphyra  serventur.  Satis  enim,  ut  ar- 
bitror, demonstravi  argumentis  ex  experientia  petitis,  po- 
tus spirituosos  e tuberibus  solani  paratos  haud  parvi  ad 
salutem  humanam  momenti  esse,  ac  recte  de  iis  dici:  »quo 
die  comederis,  eo  die  morieris. « Itaque  finem  hujus  se- 
ctionis faciam,  inclyti  cujusdam  recentis  temporis  scri- 
ptoris verba  laudans:  «venenum  parari  e tuberibus  so- 
lani, quod  tarde  et  sine  ullo  dolore  interficiat.“ 


IV.  SECTIO  POLITICA. 

Quid  tristes  querimoniae 

Si  non  supplicio  culpa  reciditur. 

Horatius. 

Quantis  in  periculis  arte  e tuberibus  solani  spiritum 
ducendi  inventa  salus  et  publica  et  privata  versetur,  quam 
grave  et  mortiferum  vulnus  usu  ejus  praecipue  immodico 
humanae  infligatur  fortunae,  non  est,  quod  amplius  di- 
camus; satis  enim  haec  patent  ex  iis,  quae  supra  expo- 
suimus; patet,  quantopere  nunc  temporis,  quo  lascivia 
et  inhumanitas  in  vita  publica  et  sociali  praevalet,  et  lu- 
cri studium  ita  homines  corripuit,  ut  potus  perniciosis- 
simos variis  artificiis  tractatos  divendere  non  vereantur, 
bene  constituta  civitas  desideret  consilia  ad  tuendam  se- 
curitatem et  communem  salutem.  Ac  primum  quidem 
legibus  opus  est,  quibus  usus  potuum  spirituosorum  im- 
modicus cohibeatur.  Malum  hoc  est  avitum;  jam  Caro- 
lus  magnus  non  solum  praecepta  atque  admonita  divul- 
gavit, quibus  pbrietati  occurreret , sed  poenas  etiam  in 

vinolentos  constituit,  et  lns  ipsis  verbis  scripsit:  «ebrie- 
tatem ad  vitia  et  crimina  perducere , quae  voluntariae 
amentiae  causa  excusatione  non  digna  essent.« 

Anno  1524  plurcs  episcopi  et  principes  Germaniae, 
inter  quos  etiam  Casimir,  Marchio  Brandenburgensis 
erat,  convenerunt,  et  qui  ebrietati  se  dederet,  vel  diris 
vocibus  uteretur,  eum  poena  affligendum  esse  decreve- 
runt. Tum  temporis  vero  nonnisi  potu  vini  et  ccrevi- 
siae,  qui  bonae  et  merae  conditionis  erat,  utebantur. 
Quid  nostro  tempore  principes  facere  decet,  quo  potus 
conditionis  deterrimae,  qui  salutem  humanam  et  funda- 
menta reipublicac  evertere  minantur,  incredibilem  in  mo- 
dum transmutati,  liquorum  sinceriorum  usum  prorsus  fere 
sublaturi  sunt*)?  Cujus  rei  viri  cujusdam  inventum  re- 
centissimae  memoriae  exemplum  est.  Qui  quamquam 
nmlta  experientia  eo  se  pervenisse  gloriatur,  ut  ex  tube- 
ribus solani  vina  et  aceta  gratissimi  saporis,  cerevisiam, 
vinum  adustum  sincerum,  saccharum  denique  tam  soli- 
dum quam  fluidum  parare  possit,  non  tamen  acumine 
Ternaux  quendam  aequat,  qui  convivium  confecerit  o 
solis  tuberibus  solani  in  formas  quam  maxime  varias 
transmutatis. 

IVcgari  quidem  nequit,  difficillimum  esse,  si  quis  om- 
nino usum  vini  adusti  plane  cohibere  velit ; verum  tamen 
hoc  solo  remedio  a pernicie  atque  exitio  populum  de- 
fendi posse,  Gruncr**)  pronuntiavit,  qui  nulla  re  faci- 

— — — — auri 

Sacra  fames,  quid  non  mortalia  pectora  cogis ! 

II  o r. 

•*)  C.  G.  Gruner,  Gedanken  von  der  Arznei-W.  und  den 
Aerzten.  Ureslau  1772.  p.  f>17. 

ciiiufl  carere  homines  recte  monet,  quam  cujus  usus  plane 
denegatus  sit,  et  quae  atl  vitae  necessitates  non  perti- 
neat. Fieri  autem  posse,  ut  ab  hoc  vitio  populus  revo- 
cetur, civitates  foederatae  Americae  septentrionalis  ex- 
emplum egregium  ediderunt,  quae,  experientia  edoctae, 
quam  essent  potus  spirituosi  ad  seditiones  movendas  et 
quietem  ordinemque  publicum  perturbandum  exitiosi,  so- 
cietates coierunt,  non  solum  ad  abusum  eorum  cohiben- 
dum, sed  etiam  ad  usum  restringendum.  Cujus  institu- 
tionis tam  felix  jamjam  apparet  eventus,  ut  maxime  mi- 
randum sit,  inter  nostrates,  quibus  tamen  vis  funesta  po- 
tuum spirituosorum  satis  in  proposito  est,  tales  societa- 
tes nondum  initas  esse.  «Sunt  certi  denique  fines,  ultra 
quos  rectum  consistere  ncquit.«  Porro,  quantumvis  boni 
mores  atque  consuetudines  plus  valeant,  quam  bonae  le- 
ges, uti  ex  illis  regionibus  manifestum  fit,  ubi  agricultu- 
rae homines  operam  navant,  atque  ccrevisia,  lacte,  ju- 
sculo matutino  vescuntur*),  tamen  civitati  curae  esse  de- 
bet, ut  spiritus,  e tuberibus  solani  paratus,  quem  ipsi 
opifices  ad  verniccm  faciendam  repudiant,  ac  maxime 
quidem  ejus  praeparata,  partibus  obnoxiis  inguinata  et 
nominibus  dissimulatis  imbuta  apertis  tabernis  ne  medio 
ponantur,  atque  hoc  interdictis  et  constituendis  poenis 
sanciatur.  Nam  haec  fraus  tantum  est  mercatorum,  qui 
quaestum  facientes  et  opes  colligentes  incitamentis  tali- 
bus hominum  corpus  et  animum  depravant.  Sicubi  con- 
suetudo altiores  egerit  radices,  quam  ut  plane  exstingui 
possit,  majorem  in  coquenda  bona  cerevisia  curam  ad- 
hiberi oportet.  Neque  tolerandum  est , ut  spiritus 


*)  Stati  stile  fles  Preuss.  Slaats.  Ilerlin  1800. 

e (uberibus  solani  paratus  nomino  spiritus  frumenti, 
vini  Gallici,  ad  medicamina  praeparanda  adhibeatur ; quin 
Dr.Mueller  *)  necessarium  esse  putat,  ut  juramento  phar- 
macopolae obstringantur,  spiritu  c mero  frumento  pro- 
ducto in  parandis  medicamentis  sese  usuros  esse,  qua 
in  re  maxime  laudandum  in  Austria  propositum  est 
exemplum ; loge  enim  sancitum,  vinum  etiam  simulatum 
sigillo  veri  ne  venditetur.  Distinguendum  etiam  inter 
spiritum,  qui  e mero  vino  Gallico  et  eum,  qui  e vinaceis 
et  faecibus  vini  elicitur;  vilioris  enim  hic  est  notae;  ne- 
que non  magno  in  discrimine  ponendum,  ad  parandum' 
spiritum  sulphuricum  aethereum,  spiritus  vini  Gallici 
fortissimus,  an  spiritus  vini  rectificatissimus  eligatur. 
Dein  quemadmodum  providendum  est,  ut  abusus  coer- 
ceatur atque  homines  ad  humanitatem  reducantur,  ita 
magis  etiam  curandnm,  ut  spirituosa  e solani  tuberibus 
destillata,  si  fieri  prorsus  non  possit,  ut  eorum  usus  tol- 
latur, ab  unaquaque  re  noxia  liberata  ad  potandum  den- 
tur. Prohibendum,  ne  acidum  hydrocyanicum  vel  oleum 
graveolens,  vel  cuprum  contineant;  ne  solana  jam  ger- 
minantia vel  putrescentia  destillentur,  neve  liquoribus 
destillatis  aetheres  frigidi  admisceantur;  videndum  deni- 
que, ne  carbones,  acida  mineralia  vel  alkalia  ad  depu- 
randum sumantur.  Contra  Wilkii  consilium*)  oleum 
graveolens  lacte  auferendi,  probatum  M eu  reti  o,  dignis- 
simum videtur,  quod  diligentiore  tentatione  examinetur. 

Vasorum  quoque  ad  destillationem  adhibendorum 
ratio  habenda.  Cuprea  acido,  quod  spiritui  e tuberibus 
solani  parato  inest,  vehementer  corrodi  supra  jam  dixi- 

♦)  Gen.  San.-Bev.  fiir  Schles.  1832.  p.  395.  c. 

**)  Derr.  Jal»resl>ericht  v.  1833.  p.  321. 

mus;  alia,  quae  stanno  obtecta  vel  e stanno  puro  facta 
sunt,  quamquam  ipsa  pharmacopoea  nostra  eorum  usum 
praescribit,  non  tamen  omni  suspicione  exsolvi  possunt. 
In  officinis  enim  destillatoriis  talia  vasa  saepius  corrosa 
inveniuntur,  atque  observatum  est,  cibis  in  vasis  stan- 
neis paratis  nauseam,  vomitum  et  diarrhoeam  evadere, 
unde  apud  Badenses  jam  praeceptum  est,  vasa  stannea 
ad  cibos  vel  potus  acidos  parandos  ne  adhibeantur,  quod 
salia  e stanno  et  acido  vegetabili  componantur  et  cibos 
inguinent*).  Atque,  teste  Scdillot,  salia  stannica  si- 
milem vim  atque  mercuriali  i in  corpus  exercent.  Mitta- 
mus de  acidi  hujus  vi  dicere:  vaporis  quoque  aquae  fervidae 
partes  metallicas  surripiunt,  uti  odor  peculiaris  aquae 
destillatae  indicat. 

Imprimis  vero  liquores  saccharo  saturati  variisque 
substantiis  partim  narcoticis  mixti,  attentius  disquiran- 
tur neccsse  est;  quippe  quorum  varietate  ac  blandis  no- 
minibus supra  modum  usus  diffunditur. 

„Sed  satis  haec  vestigia  parva  sint;  melius  est, 
,,  pauca  verba  effundere,  quam  multis  inutilibus  ho* 
„ mines  praeparare." 

Imp.  Justinianus. 

*)  Allg.  Anz.  d.  D.  1834.  Nr.  159. 


YIT  A. 

i? 

A-Jgo  Carolus  Krauss  natus  sum  Onoldi  die  VIII.  m.  Sept. 
anni  MDCCCXI.  patre  Frid.  Krauss  Regi  Boruss.  a consiliis 
public.  et  medie,  matre  Margaretha  e ggute  R ii  f f e r s h o e f e r 
oriunda,  quos  Dei  gratia  ad  hunc  usque  diem  mihi  servavit.  Fi- 
dem profiteor  evangelicain.  Primis  literarum  elementis  imbutus, 
ia  Gymnasio  Onoldino  et  Duesseldorpensi  per  novem  annos  opti- 
marum artium  studiis  me  dedi.  Quibus  absolutis  anno  MDCCCXXX 
ad  almam  literarum  universitatem  Frlangensem  profectus  a Prore- 

•ctore  magnifico  111.  Leupoldt  cirium  academicorum  numero  ad- 
scriptus  smn  atque  hisce  interfui  virorum  eruditissimorum  x>raele- 
ctionibus.  De  historia  naturali  111.  a Hau m er,  de  Chemia,  pliy- 
sice  et  jneteorologia  111.  Kastner,  de  botanice  111.  Koch,  de 
anatomia  speciali,  de  physiologia  111.  Fleischmann,  de  osteo- 
logia  et  syndesmologia  Cei.  Wagner.  Anuo  post  Bonnam  petii 
ibique  a Rectore  magnifico  111.  Diesterweg  inter  cives  acade- 
miae  receptus,  apud  DI.  Nasse,  t.  t.  gratiosi  medicorum  ordinis 
decanum  spectatissimum,  nomen  dedi.  Praeceptores  fuere : de  lo- 
gice et  psychologia  111.  van  Calker,  de  patliologia  et  semiotice 
111.  Mulier,  de  materia  medica,  therapia  generali,  Cholera  asia- 
tica,  denique  de  casuistica  medica  practica  111.  Hurless.  In  ca- 
daveribus dissecandis  duces  mihi  fuere  111.  Meyer  una  cum  111. 
Weber,  qui  idem  anatomiam  comparatam  me  docuit.  Porro  fre- 
quentavi lectiones  de  mineralogia  111.  Noeggera  th,  de  zoologialll. 
Goldfuss,  de  medicina  forensi  et  de  epizooticis  111.  E.  Bi- 
schoff,  de  therapia  tam  generali  quam  speciali  et  de  anthropo- 
logia  111.  F.  Nasse,  de  chirurgia,  akiurgia,  fasciis  rite  applican- 
dis, de  morbis  oculorum  111.  Wutzer,  de  arte  obstetricia,  ejus- 
que  instrumentis,  de  morbis  infantum  III.  lvilian,  de  fracturis  et 
luxationibus  ossium,  de  anatomia  pathologica  Cei.  Nasse. 

Ad  practicas  exercitationes  me  instruxerunt:  in  clinico  pro- 
paedeutico  et  therapeutico  111.  F.  Nasse,  in  clinico  chirurgico 
111.  Wutzer,  in  clinico  obstetricio  111.  Kilian. 

Jam  vero  ad  Ductoris  gradum  assequendum  et  reliqua  exa- 
mina absolvenda  illustrissimam  Musarum  sedem  Berolinensem 
mense  Octobr.  anni  MDCCCXXXIV  adii,  atque  ab  111.  Strauss, 
rectore  t.  t.  magnifico  et  ab  111.  Busch,  ordinis  medicorum  de- 
cano spectabili  in  numerum  civium  academicorum  receptus  sum, 
ex  quo  tempore  clinicis  scholis  virorum  Cei.  AV  olff,  111.  Rust, 
111.  Jtingken,  qui  etiam  operationes  in  oculis  instituendas  me 
docuit,  interfui.  Operationum  denique  in  cadaveribus  instituenda- 
rum moderator  milii  fuit  111.  Sclilemm. 

Quibus  praeceptoribus  omnibus  optime  de  me  meritis,  maxi- 
mas quas  potftum,  gratias  ago. 


• THESES. 

1.  Magis  fidendum  naturae  medicatrici,  quam  medicaminibus. 

2.  Una  tantum  febris  exstat. 

3.  Homoeopathia  nocet,  quia  non  prodest;  prodest,  quia  non  nocet, 

4.  Cliemica  medicaminum  divisio  paruin  valet. 

5.  Cholera  Morbus  asiatica  vulgo  dicta  affectio  cutis. 

6.  Methodus  antiphlogistica  in  diabete  curando  rejicienda. 

7.  Dilatationem  incruentam  in  lithotomia  recuso. 

0.  Nulluin  graviditatis  signum  certum. 


